钦定古今图书集成/明伦汇编/闺媛典/第089卷 > 陆尔睿继妻张氏
## 钦定古今图书集成/明伦汇编/闺媛典/第089卷 > 陆尔睿继妻张氏

按《宿迁县志》：“张氏，宿迁农家女。性朴谨，女诫内则，不
习而能。及笄归，同里陆尔睿为继妻。睿客外，氏理家
事不少懈。甲午秋，睿病，氏朝夕察声色，扶挟卧起。未
几，睿没，氏枕尸而哭，面如灰土，誓以死从地下。家人
止之，氏恸绝久之乃甦。谓家人曰：‘夫子未有嗣息，翁
姑且老，我年甫逾笄，不死将谁属？一日践二庭，人将’”
谓“乃圣平生气概男子，而其妇若此，且死目不瞑。”乃
圣，睿字也。自是家人守之谨，氏不得间。与家人同卧
者剌剌夜语，以须其倦。家人果熟寐，氏徐起，肃衣履，
即睿柩次伏吞声而哭，不能起。有数岁儿在傍卧，初
醒，见氏哭拜而去。凌晨迹之，死矣。